钦定古今图书集成/明伦汇编/氏族典/第326卷 > 《廖用贤尚友录》 > 尢彬
## 钦定古今图书集成/明伦汇编/氏族典/第326卷 > 《廖用贤尚友录》 > 尢彬

按《万姓统谱》：“彬字叔文。家贫苦学，攻词赋，有声一时
名士。知崇安县，林澧特延为馆宾，叶堂、王迈皆与之
为友，陈立伯损伯、傅澄皆师事之。端平二年特奏名，
调真阳主簿，卒于官。同邑有喻畤者，字景山，绍定五
年特奏名，未老即挂冠，隐居大飞山中，以诗与郡人
直龙图阁陈宓相唱和。”